אוניברסיטת בן גוריון בנגב

מרכז לשרותי מחקר פרקליני

**מדיניות והנחיות לשימוש בחומרים כימיים בחיות**

**(Non pharmaceutical grade drugs)**

**רקע:**

השימוש בחומרים פרמצבטיים (בדרגת ניקיון רפואית) נועד למנוע השפעות רעילות של זיהומים בחומרים שהופקו בדרגת ניקיון נמוכה יותר (למשל פירוגנים). לכן יש להשתמש בחומרים פרמצבטיים שאושרו לשימוש בבע"ח ו/או בבני אדם כל אימת שניתן בכל הטיפולים בחיות.

**מדיניות אוניברסיטת בן גוריון:**

השימוש בחומרים כימיים, לא פרמצבטיים, בחיות מותר בתנאים הר"מ:

החומר לא קיים בדרגת ניקיון פרמצבטית למשל חומרי ניסוי חדשים.

הפורמולציה הפרמצבטית הקיימת לא מתאימה לצרכי המחקר (למשל הריכוז נמוך מידי, צורת המתן לא מתאימה וכו').

החומר הכימי נחוץ לצורך המשך המחקר או השוואה לנתונים שכבר נאספו על ידי אחרים.

הועדה האתית אישרה את השימוש בחומר.

**הנחיות:**

במקרים בהם ניתן אישור הועדה האתית לשימוש בחומר כימי שאינו בדרגת ניקיון פרמצבטי חובה לעמוד בהנחיות הבאות בנוסף להנחיות למתן חומרים לבע"ח של האוניברסיטה:

1. התכשיר יהיה סטרילי לפני הזרקתו.
2. התכשיר יהיה בממס שמתאים לצורת המתן בחיה מבחינת חומציות, אוסמולליות, יציבות וגירוי לרקמה הנחשפת יהיה מינימאלי.

**מקורות:**

1. OLAW, Position statement non pharmaceutical grade compounds.
2. The Guide for the care and use of laboratory animals, NRC 2011.